
Parlamentul  României

Camera  Deputaţilor
Comisia pentru sănătate  şi familie
                   Nr. 28 / 184 /  9 iunie 2010                                   

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.2/2010 pentru modificarea Legii nr.178/2010 privind produsele cosmetice (PL-x 163/2010), adoptat de către Senat în şedinţa din 8 aprilie 2010 în calitate de primă Cameră sesizată şi trimis Comisiei pentru examinare, în fond, cu adresa nr.PL-x 163 din 13 aprilie 2010, Camera Deputaţilor fiind Cameră Decizională.

La întocmirea raportului, Comisia a avut în vedere avizul Consiliului Legislativ nr.50/21.01.2010, avizul  Comisiei juridice, de disciplină şi imunităţi nr.PL-x 163/2010, avizul Comisiei pentru industrii şi servicii nr.23/63/04.05.2010, precum şi punctul de vedere al Ministerului Sănătăţii nr.25622/07.06.2010.

În raport de obiectul şi conţinutul reglementării, proiectul de lege face parte din categoria legilor ordinare.
PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                   Nr. 28 / 184 /  9 iunie 2010
R A P O R T 

asupra proiectului de Lege privind aprobarea Ordonanţei Guvernului nr.2/2010 pentru modificarea Legii nr.178/2010 privind produsele cosmetice (PL-x 163/2010)

Cu adresa nr.PL-x 163 din 13 aprilie 2010, Comisia pentru sănătate şi familie a fost sesizată, cu dezbaterea, în fond, a proiectului de Lege privind aprobarea Ordonanţei Guvernului nr.2/2010 pentru modificarea Legii nr.178/2010 privind produsele cosmetice (PL-x 163/2010), adoptat de către Senat în şedinţa din 8 aprilie 2010 în calitate de primă Cameră sesizată, Camera Deputaţilor fiind Cameră Decizională.

Proiectul de lege are ca obiect de reglementare modificarea Legii nr.178/2000 privind produsele cosmetice, republicată, cu modificările şi completările ulterioare, pentru revizuirea unor prevederi referitoare la folosirea, etichetarea şi ambalarea substanţelor din amestecurile ce formează produsele în cauză şi pentru transpunerea în legislaţia naţională a dispoziţiilor cuprinse în Directiva 2008/112/CE a Parlamentului European şi a Consiliului, care a modificat Directivele 76/768/CEE, 88/378/CEE, 1999/13/CE ale Consiliului şi Directivele 2000/53/CE, 2002/96/CE şi 2004/42/CE ale Parlamentului European şi ale Consiliului pentru a le adapta la Regulamentul CE nr.1272/2008 privind clasificarea, etichetarea şi ambalarea substanţelor şi a amestecurilor.
La întocmirea raportului, Comisia pentru sănătate şi familie a avut în vedere:

· avizul Consiliului Legislativ nr.50/21.01.2010;

·  avizul  Comisiei juridice, de disciplină şi imunităţi nr.PL-x 163/2010;

·  avizul Comisiei pentru industrii şi servicii nr.23/63/04.05.2010;

·  punctul de vedere al Ministerului Sănătăţii nr.25622/07.06.2010.

În raport de obiectul şi conţinutul reglementării, proiectul de lege face parte din categoria legilor ordinare.

La dezbaterea proiectului de lege  din data de 8 iunie 2010 a participat, în calitate de invitat, domnul Cristian Anton Irimie, secretar de stat în cadrul Ministerului Sănătăţii.

La lucrările comisiei au fost prezenţi 18 deputaţi, din totalul de 18 membri ai comisiei.
Raportul comisiei  a fost adoptat cu  unanimitate de voturi, din voturile celor prezenţi.

Proiectul de lege a fost adoptat de Senat în şedinţa din 13 aprilie 2010.

Potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

Având în vedere cele prezentate mai sus, Comisia pentru sănătate şi familie propune Plenului Camerei Deputaţilor adoptarea proiectului de Lege privind aprobarea Ordonanţei Guvernului nr.2/2010 pentru modificarea Legii nr.178/2010 privind produsele cosmetice, în forma înaintată de către Senat.
   PREŞEDINTE,                                        SECRETAR,
                 RODICA NASSAR                                    ION BURNEI

Întocmit,
Şef birou Gheorghe Marinescu

Consilier parlamentar Livia Spînu

